Politsei peatas täna hommikul kella 3.30 paiku Tallinnas Laagna teel kinni valge BMW.

„Autoroolis olnud mees esitas politseipatrullile teise isiku dokumendid. Kui politseinik palus tal autost väljuda, otsustas juht hoopis ära sõita,“ kirjeldas Põhja prefektuuri pressiesindaja Andres Sang Delfile.

BMW suundus mööda Laagna teed kesklinna suunas, Türnpu, Odra ja Juhkentali tänavat kaudu Liivalaia tänavale, sealt Pärnu maanteele ja Järvel keeras Viljandi maanteele. Enne Valdeku tänava ristmikku kaotas juht auto üle, mis ennegi oli juba teel vibanud, lõplikult juhitavuse, põrkas kokku politseiautoga ja sõitis kraavi.

Autot juhtinud noormees proovis küll põgeneda, kuid politseinikud said ta sündmuskoha lähedalt kätte.

Tegemist oli 20-aastase Sveniga, kes oli tagaotsitav politsei poolt seoses kinnipidamiskohast põgenemisega. Lisaks temale peeti kinni ka autos viibinud 16- ja 17-aastane noormees.

Sama teemat käsitleb ka TV3 Seitsmeste uudiste saade.